Kolmapäeval, 16. märtsil, lahkus meie hulgast näitleja Helene Vannari. Kevade esimesel päeval, 20. märtsil, oleks ta tähistanud oma 74. sünnipäeva. Helene Vannari, sõpradele Leeni, oli andekas näitleja ja hea inimene. Kursusekaaslane ja sõber Väino Uibo ütles järelehüüdes: "Jälle üks ilus hing on lahkunud. Leeni hinge ei mahtunud kübekestki viha. Ta leidis alati inimestes üles selle hea poole."
#000003
Aasta tagasi märtsis ajasime Helene Vannariga "Päevatee" saates juttu. Nagu ikka, juttu jätkus kauemaks ja kõik saatesse ei mahtunud. Nüüd kuuleme enam-vähem kogu jutuajamist, välja jäävad need kohad, mida Helene palus saatesse mitte panna.
#000005
Ta rääkis, et ehkki tahtis väga näitlejaks saada, pidas ta end ise araks inimeseks, kellel ei ole piisavalt enesekindlust. Ta ei tahtnud olla üksinda laval, monotükid talle ei sobinud. Ta ei ole kunagi käinud endale osa küsimas. Helene Vannari pidas ise end karakternäitlejaks, kellele romantilised rollid väga ei sobinud. Juba noorena meeldis talle rohkem mängida nõidasid ja vanamutikesi, kuigi imekauni neiuna oleks ta võinud ka printsessi või suurilmadaami mängida.
#000007
2010. aastast on ta mänginud seriaalis ENSV, kus tema kehastada oli värvikas naabrimutt Aino. Helene ütles, et ehkki tema emapoolne vanaema oli rahvuselt venelane, oli ta eestimeelne ja -keelne, kes kuidagi ENSV Ainoga sarnane ei olnud.Helene Vannari ootas huviga taaskohtumist Salme tänava uuenenud teatrimajaga. Lavaga, kust omal ajal väga ära taheti.
#000008
"Päevatee" käsitleb koos spetsialistide abiga teemasid, mis on eakatele olulised. Alates oktoobrist 2022 on saatejuht Piret Kooli. Saade on Vikerraadio eetris laupäeviti kell 16.05
#000017
Eesti lugu. Põhjasõda. Peeter I reformid
#000022
Erakonnad valmistuvad juba Euroopa Parlamendi valimisteks
#000028
Vaegkuuljatele ja -nägijateleKasutustingimusedIsikuandmete töötlemisestJupiter+Jupiter IOLasteekraanRaadioteater
#000032